钦定古今图书集成/明伦汇编/官常典/第618卷 > 黄
## 钦定古今图书集成/明伦汇编/官常典/第618卷 > 黄

按《松江府志》。四川遂宁人，简肃公珂子。嘉靖十一
年进士。十九年知松江府。蚤暮以更漏为节，漏止则
出，漏鸣则退。同知李蓁、通判张叔宣、推官黄洪毗称
“一时良吏”，皆严事。每晨必与蓁等同升公座，画
卯毕，俾各还署视事，即封东西两马道。及未申间，复
聚郡堂，问所施行，共议可否。有两造听讼，邀僚佐或
县官共鞫之。端坐不发言，静观曲直，刁猾无敢以
游词，进，士大夫亦无从干请也。为政仅五月，闻母病，
乞致仕归。临行，惟来时敝箧，不置锁键，令吏民简视
始发，留一琴而去。后累官至光禄寺卿。